เริ่มมีอาการเจ็บคอเมื่อ 4วันที่แล้ว ก็ไปหามา บอกคอแดงแต่ไม่มาก กินยาสักพักก็หาย ให้ยา อม็อกซี เปนยาฆ่าเชื้อ กับยาลดน้ำมูก และยาแก้อักเสบมา กินมา4วันแล้ว ยังำม่หายเจ็บคอเลยครับ มีอาการแค่เจ็บคออย่างเดียวเลย อย่างอื่นไม่ได้มีอาการใดๆเลยครับ มีเสลดเล็กน้อย ไม่มาก อยากทราบว่าผมเป็นอะไรกันแน่ครับ ทอมซินอักเสบรึปล่าว ทำไมผมไม่มีไข้
สวัสดีค่ะ -คออักเสบและติดเชื้อ อาจเกิดได้จากเชื้อไวรัสและแบคทีเรีย-ต่อมทอนซิลอักเสบ-การติดเชื้อไวรัสเอ็บสไตน์บาร์ที่ทำให้เกิดโรคโมโนนิวคลิโอสิส (Mononucleosis) อาจมีคอแดง มีไข้ อ่อนเพลีย ม้ามโต-โรคไข้หวัดใหญ่ มักมีไข้สูง หนาวสั่น ปวดเมื่อยตามตัวร่วมด้วยส่วนใหญ่แล้วต่อมทอนซิลอักเสบมักมีไข้สูง กลืนลำบากร่วมด้วย ถ้าเจ็บคออย่างเดียวไม่มีไข้ อาจจะนึกถึงคออักเสบจากเชื้อไวรัส ที่รักษาตามอาการ หรืออาจได้ยาฆ่าเชื้อกรณีแพทย์ไม่สามารถแยกกับการติดเชื้อแบคทีเรียได้หากรักษามาแล้วไม่ดีขึ้น ควรกลับไปพบแพทย์เพื่อประเมินอาการซ้ำ โดยอาจแจ้งแพทย์ว่ามีประวัติการรักษามาแล้วแต่ไม่ดีขึ้น แพทย์อาจจะทำการตรวจเพิ่มเติมที่จำเป็น เช่นเก็บตัวอย่างจากหลังคอไปตรวจหาเชื้อไข้หวัดใหญ่หรือเชื้อแบคทีเรีย หรือเจาะเลือดดูว่ามีเม็ดเลือดขาวสูงผิดปกติหรือไม่การดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด หลีกเลี่ยงการใช้เสียง หากต้องไปในที่ชุมชนควรใส่หน้ากากอนามัย หลีกเลี่ยงอากาศแห้งหรือเย็นจัดๆ งดสูบบุหรี่